**Ministru kabineta rīkojuma projekta “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 27.0 versija - Vienotas darba vides izveide visā Ekonomikas ministrijas resorā)” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta izstrādes nepieciešamība** |
|  1. | Pamatojums | 1) Ministru kabineta 2015. gada 17. novembra noteikumu Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – īstenošanas noteikumi) 4. punkts un 13.2. apakšpunkts.2) Deklarācijas par Māra Kučinska vadītā Ministru kabineta iecerēto darbību 35 uzdevums “Nodrošināsim IKT publisko investīciju un e‑pakalpojumu orientāciju uz jaunu produktu un pakalpojumu veidošanu un komercializāciju. Ieviesīsim e-pārvaldi publisko iestāžu darbā un pakalpojumu sniegšanā”, Rīcības plāna pasākums “Nodrošināsim Eiropas digitālā vienotā tirgus stratēģijas ieviešanu, attīstot digitālo pakalpojumu vidi un tās izmantošanu, Latvijas ekonomikas konkurētspējas celšanai, izveidosim uzlabotu valsts IKT pārvaldības sistēmu un elektroniskās pārvaldes koplietošanas platformas, nodrošināsim IKT procesu koordināciju, kā arī stiprināsim VARAM kapacitāti un funkcijas”, 5. darbības rezultāts “Nodrošināta IKT procesu koordinācija un pārvaldība, paaugstināta VARAM kapacitāte, nodrošinot 38 ERAF līdzfinansēto projektu iekļaušanos publiskās pārvaldes vienotajā arhitektūrā”.3) Ministru kabineta 2016.gada 10. februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.1punkts. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta rīkojuma projektu tiek apstiprināts un iekļauts informācijas un komunikāciju tehnoloģiju (turpmāk – IKT) mērķarhitektūras 27.0versijā  projekta apraksts “Vienotas darba vides izveide visā Ekonomikas ministrijas resorā” (turpmāk – projekts), kas ir Ministru kabineta rīkojuma projekta pielikums un kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā.VARAM ir atbalstījis Projekta iekļaušanu IKT mērķarhitektūras kārtējā versijā. Projekts veicina darbības programmas “Izaugsme un nodarbinātība” specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākumam “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” izvirzīto rādītāju sasniegšanu, pilnveidojot 11 publiskās pārvaldes procesus un publicējot 10 datu kopas Atvērto datu portālā.**Projektam ir izvirzīti šādi mērķi:**1. Nodrošināt centralizētu, uz modernām tehnoloģijām balstītu informācijas un komunikāciju tehnoloģiju pakalpojumu sniegšanu Ekonomikas ministrijā, Būvniecības valsts kontroles birojā, Konkurences padomē, Patērētāju tiesību aizsardzības centrā un Latvijas Investīciju un attīstības aģentūrā (turpmāk - Ekonomikas ministrijas resors).Projekta ietvaros radītais rezultāts var tikt izmantots nākotnē arī Centrālās statistikas pārvaldes vajadzībām. Vienlaikus, lai izpildītu projekta iesniegumu vērtēšanas kritērijus, Ministru kabineta 2015.gada 17.novembra noteikumos Nr.653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” iekļautos nosacījumus un neuzņemtos pārlieku lielas saistības, kas varētu apdraudēt un radīt nelabvēlīgus apstākļus un riska ietekmi uz projekta sekmīgu īstenošanu, nolemts neiekļaut Centrālo statistikas pārvaldi projekta rezultatīvajos rādītājos.2. Uzlabot darbības procesu elektronizācijas līmeni, samazinot administratīvo slogu Ekonomikas ministrijas resorā un komersantiem, kuri veic datu iesniegšanu.**Esošajā situācijā ir identificētas šādas problēmas:**1. Zems darbības procesu elektronizācijas līmenis;2. Nepietiekama datu apmaiņa ar citām informācijas sistēmām, t.sk. valsts informācijas sistēmām (piem., ar Uzņēmumu reģistra informācijas sistēmu, Valsts ieņēmumu dienesta pārziņā esošajām informācijas sistēmām, Nekustamā īpašuma valsts kadastra informācijas sistēmu, Valsts adrešu reģistra informācijas sistēmu un Iedzīvotāju reģistru), datu apstrādes kļūdu iespējamība un nepietiekama uzkrāto datu atbilstoša aizsardzība;3. Lietu pārvaldības risinājuma trūkums, pierādījuma saglabāšanas un vēsturisko lietu pieejamības problemātika;4. Nepietiekama Ekonomikas ministrijas resorā pieņemto lēmumu, t.sk. izsniegto licenču, uzskaite un reģistru pārvaldība;5. Elektronisko datu analizēs rīka neesamība;6. Informācijas tehnoloģiju infrastruktūras centralizētu risinājumu neesamība Ekonomikas ministrijas resorā;7. Ierobežota iespējamība attālināti piekļūt Ekonomikas ministrijas uzturētajiem iekšējiem informācijas un komunikācijas tehnoloģiju resursiem.Lai sasniegtu projekta plānotos mērķus, Projekta ietvaros ir paredzēts attīstīt vairākus risinājumus, kā:**1. Lietu pārvaldības sistēma**Lai samazinātu datu apstrādes kļūdas un efektīvāk pārvaldītu iestāžu vestās lietas, apstrādātās sūdzības, iesniegumus un sniegtās konsultācijas, Ekonomikas ministrijas resora ietvaros tiks ieviesta iestāžu vajadzībām pielāgojama lietu pārvaldības (*case management*) sistēma. Sistēma nodrošinās nepieciešamās starpsistēmu saskarnes datu saņemšanai un nodošanai citu resora iestāžu un ārējām informācijas sistēmām. Lietu pārvaldības sistēma Ekonomikas ministrijas resorā nodrošinās vismaz šādu funkcionalitāti:* lietu veidošanu;
* datu (t.sk. pierādījumu) un lietu sasaisti;
* pieejas vadības kontroles sensitīviem datiem;
* incidentu un lietu klasifikāciju;
* ekspertu resursu pārvaldību;
* lietu pārvaldību un koplietošanas funkcionalitāti;
* interaktīvu vēsturisko datu atlasi pēc kritērijiem (piemēram uzņēmuma, iesaistītās personas);
* pieņemto lēmumu (t.sk. izsniegto licenču) reģistrēšanu;
* sasaisti ar citām informācijas sistēmām (gan resorā esošām, piemēram dokumentu vadības sistēmu “Namejs”, gan citu iestāžu).

Lietu pārvaldības sistēmas izveidē tiks vērtēta iespēja veikt Ekonomikas ministrijas rīcībā esošo nepieciešamo datu migrēšanu no šobrīd izmantotajām informācijas sistēmām (t.sk. sistēmas “Uzraugs”) uz lietu pārvaldības sistēmu.Šāda sistēma ļaus arī pilnveidot šobrīd Ekonomikas ministrijas resorā izmantotos reģistrus (t.sk. licenču reģistru), kas ir izveidoti *Microsoft* *Excel* formātā, vai nenodrošina informācijas apmaiņu ar citiem reģistriem un sistēmām, kā arī nodrošināt iestāžu vajadzībām atbilstošu lietu pārvaldības procesa atbalstu.Ņemot vērā augstāk minēto, līdz ar lietu pārvaldības sistēmas ieviešanu, turpmāk vienotā informācijas sistēma, izmantojot tajā iestrādātos tehniskos un loģiskos risinājumus un informācijas resursus (programmatūru), nodrošinās informācijas apstrādi, pieejamību, nodošanu un apmaiņu tikai tādā apjomā tām personām un institūcijām, kuras ir tiesīgas to saņemt un lietot atbilstoši normatīvo aktu prasībām. Savukārt tās informācijas sistēmas, no kurām notiks datu migrācija, vairs netiks izmantotas, tādējādi samazinot uzturēšanas izmaksas attiecībā uz tām.**2. Informācijas elektroniskas iesniegšanas un datu analīzes risinājums**Projekta ietvaros plānots ieviest Ekonomikas ministrijas resorā vienotu informācijas elektroniskas iesniegšanas un datu analīzes risinājumu, kā arī izveidot datu noliktavu datu uzkrāšanas un apstrādes vajadzībām. Informācijas elektroniskas iesniegšanas risinājums, kas nodrošinās iespēju komersantiem iesniegt datus elektroniski, atbalstīs dažādus datu nodošanas formātus, t.sk. iespēju uzstādīt īpašus ierobežojumus datu nodošanai. Pakalpojums būs pielāgojams dažādiem analīzes risinājumiem, nodrošinot to pielāgojamību.Sākotnēji tiks izstrādātas iespējas veikt vismaz šādu datu nodošanu Ekonomikas ministrijai:* patērētāju kreditēšanas pakalpojumu sniedzēju obligāti iesniedzamie dati;
* komersantu dati konkurences tirgus uzraudzības ietvaros.

Konkrēts datu apjoms tiks apzināts informācijas sistēmas analīzes un izstrādes laikā, iesaistot Ekonomikas ministrijas padotības iestādes.Datu analīzes risinājuma funkcionalitāte nodrošinās iestādēm iespēju veikt saņemtās informācijas analīzi un uzturēto reģistru datu apstrādi. Datu analīzes risinājums ļaus veikt dažādu datu analīzi, piemēram:* konkurences uzraudzības procesā uzņēmumu sniegtās informācijas analīzi, nosakot pārdošanas apjomu, cenu izmaiņas laika gaitā;
* tirgus rādītāju izmaiņu analīzi, ņemot vērā notikumus valstī un Patērētāju tiesību aizsardzības centra veiktās tirgus uzraudzības darbības u.c.

Veidojot informācijas analīzes risinājumu īpaša uzmanība tiks piešķirta aizsardzībai pret datu noplūdes riskiem, tādēļ tiks izveidoti papildus aizsardzības risinājumi, kas ierobežo iespējas veikt neautorizētu datu kopēšanu (*Data leakage prevention*).**3. Vienotā resora darba vieta**Projekta ietvaros tiks attīstīts Ekonomikas ministrijas resora darba vietas uzturēšanas process, nodrošinot centralizētu darba vietu sagatavošanu, lietotāju un pieejas tiesību pārvaldību, kā arī nodrošinot darbiniekiem iespēju veikt attālinātu pieslēgšanos savai darba vietai.Risinājuma ietvaros tiks izstrādāta pamata platforma vienotu virtuālo darba vietu ieviešanai, nodrošinot iespēju realizēt šādu darba vietu skaita palielināšanu, tādejādi pieļaujot iespēju pilnīgi pāriet uz vienotām virtuālām darba vietām nākotnē. Lai nodrošinātu vienoto virtuālo darba vietu ieviešanu visās iesaistītajās iestādēs nepieciešams centralizēt to darbības nodrošināšanai nepieciešamo informācijas un komunikācijas tehnoloģiju resursu pārvaldību. Šāda centralizācija tiks panākta apvienojot vismaz esošos Latvijas Investīciju un attīstības aģentūras un Ekonomikas ministrijas datu. Apvienošanas ietvaros plānots uzlabot sniegto informācijas un komunikācijas tehnoloģiju pakalpojumu efektivitāti un kvalitāti. Risinājuma ietvaros - informācijas sistēmā - tiks izveidotas vismaz trīs vienotas darba vietu kategorijas, integrējot tajās esošos izmantotos risinājumus un jaunos – Projekta gaitā izveidotos risinājumus.* Pamata darba vieta – šī darba vieta nodrošinās lietotāju piekļuvi (t.sk. attālinātu piekļuvi) Ekonomikas ministrijas tīkla resursiem, *MS Office* programmatūrai, elektroniskajam pastam, vienotai lietvedības sistēmai u.c. pamata funkcionalitātei. Šī darba vieta ir neatņemama citu darba vietu sastāvdaļa, jo pārējās darba vietas ir papildinājumi Pamata darba vietai.
* Lietu pārvaldības darba vieta – papildu Pamata darba vietas funkcionalitātei šī darba vieta nodrošinās lietu pārvaldības funkcionalitātes izmantošanas iespējas, kas izmantojamas šādu procesu uzlabošanai:
	+ Bīstamo iekārtu uzraudzība;
	+ Par patērētāju tiesību pārkāpumiem saņemto patērētāju iesniegumu, sūdzību un konsultāciju izskatīšana;
	+ Metroloģija;
	+ Tirgus uzraudzība un kontrole;
	+ Licencēšanas uzraudzība;
	+ Patērētāju kolektīvo interešu aizsardzība;
	+ Konkurences likuma pārkāpumu izskatīšanas process;
	+ Iesniegumu izskatīšanas process;
	+ Konkurences tirgus uzraudzības process;
	+ Procesuālo pārkāpumu lietu izskatīšanas process.
* Analītiķa darba vieta – papildu Pamata darba vietas funkcionalitātei, šī darba vieta nodrošinās piekļuvi pie datu analīzes risinājuma un datu noliktavas, nodrošinot informācijas elektroniskas iesniegšanas un datu analīzes risinājumā aprakstīto funkcionalitāti;
* Plānošanas un kontroles darba vieta – papildu Pamata darba vietas funkcionalitātei, darba vieta nodrošina piekļuvi plānošanas un kontroles modulim un informācijas analīzes risinājumam, uzlabojot Ekonomikas ministrijas resora funkciju un uzdevumu plānošanas un to izpildes kontroles procesu efektivitāti, t.sk. nodrošinot galveno rezultātu rādītāju uzkrāšanu un analīzi dažādos līmeņos. Darba vieta nodrošinās piekļuvi datu noliktavai, kurā tiks uzkrāta informācija no dažādām Ekonomikas ministrijas resorā esošām informācijas sistēmām, nodrošinot visaptverošas informācijas pieejamību efektīvai procesu plānošanai un uzraudzībai, t.sk. analizējot Ekonomikas ministrijas resora personāla pienesumu konkrētu uzdevumu izpildē.
 |
|  3. | Projekta izstrādē iesaistītās institūcijas | Ekonomikas ministrija, Būvniecības valsts kontroles birojs, Konkurences padome, Patērētāju tiesību aizsardzības centrs, Latvijas Investīciju un attīstības aģentūra un valsts akciju sabiedrība “Latvijas Valsts radio un televīzijas centrs”. |
|  4. |  Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu**  |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iedzīvotāji, komersanti, valsts pārvalde, pašvaldības, biedrības un nodibinājumi. |
| 2. | Tiesiskā regulējuma ietekme uz tautsaimniecību un administratīvo slogu | Projekta realizācijas ietvaros tiks samazināts administratīvais slogs Ekonomikas ministrijas resorā un komersantiem, kuri veic datu iesniegšanu, uzlabojot darbības procesu elektronizācijas līmeni.Mērķis tiks sasniegts:* samazinot informācijas dublēšanos vairākās valsts informācijas sistēmās, atkalizmantojot publiskajā pārvaldē jau pieejamos datus;
* samazinot papīra dokumentu apriti un datu iesniegšanu papīra formātā;
* samazinot manuālu datu pārvadi.
 |
| 3. | Administratīvo izmaksu monetārais novērtējums | Administratīvo izmaksu monetārais novērtējums ir iekļauts indikatīvajā sociālekonomiskā ieguldījuma aprēķinā un tas ir attiecināms uz valsts pārvaldi kopumā. |
| 4. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | **Turpmākie trīs gadi (*euro*)** |
| **2018.g.** | **2019.g.** | **2020.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **708 333** | **708 333** | **708 334** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 708 333 | 708 333 | 708 334 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **833 333** | **833 333** | **833 334** | **250 000** |
| 2.1. valsts pamatbudžets | 0 | 833 333 | 833 333 | 833 334 | 250 000 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **0** | **-125 000** | **-125 000** | **-125 000** | **- 250 000** |
| 3.1. valsts pamatbudžets | 0 | - 125 000 | - 125 000 | - 125 000 | **-**250 000 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | x | 0 | 0 | 0 | 0 |
| 5. Precizēta finansiālā ietekme: | x | **-125 000** | **-125 000** | **-125 000** | **- 250 000** |
| 5.1. valsts pamatbudžets | -125 000 | -125 000 | -125 000 | **-**250 000 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai nodrošinātu ilgtspējīgu Projekta rezultātā izstrādāto IKT risinājumu darbību, pēc Projekta termiņa beigām ir plānojamas IKT risinājumu uzturēšanas izmaksas. Izmaksas uzturēšanai ir 250 000 *euro* gadā (237 512 *euro* pieprasot papildus finansējumu normatīvajos aktos noteiktajā kārtībā, savukārt 12 488 *euro* no Ekonomikas ministrijas piešķirtā valsts budžeta finansējuma), sākot ar 2020. gadu (no tiem 70 000 *euro* kapitālie izdevumi (sistēmas problēmu, kļūdu novēršanas un profilaktiskās uzturēšanas pakalpojumi 66 cilvēkdienu apmērā izdevumi ir 24 750 euro (66 c/d x 375 *euro*, ieskaitot pievienotās vērtības nodokli) un sistēmas pielāgošanas pakalpojumi 120,66 cilvēkdienu apmērā izdevumi ir 45 250 *euro* (120,66 c/d x 375 euro, ieskaitot pievienotās vērtības nodokli), pieņemot, ka vidējā cena cilvēkdienai šāda mēroga informācijas un komunikācijas tehnoloģiju resursu uzturēšanai informācijas tehnoloģiju nozarē vidēji ir 375 *euro*, ieskaitot pievienotās vērtības nodokli), 153 124 *euro* preces un pakalpojumi (aptuvenās programmatūras (datu analīzes risinājuma, darbvirsmu virtualizācijas risinājuma, lietu pārvaldības (*case management*) risinājuma) licenču uzturēšanas gada maksa kopā ir 63 000 *euro* un IKT infrastruktūras uzturēšanas gada maksa valsts akciju sabiedrības “Latvijas Valsts radio un televīzijas centrs” pārziņā esošajos datu centros – 90 124 *euro*) un atlīdzībai 26 876 *euro,* kas ir nepieciešamais papildu finansējums esošo 2 sistēmas administratoru amatu vietu nodrošināšanai). Ekonomikas ministrijā līdz šim bija divas amata vietas - informācijas sistēmu administrators (19.5 saime IIB līmenis), ņemot vērā to, ka projekta ietvaros informācijas sistēmu, tajā skaitā programmatūras, pārvaldīšana, darbības nodrošināšana un lietotāju administrēšana gan lietotāju skaita ziņā, gan sarežģītības ziņā palielinās, ir plānots mainīt amata vietas līmeni, nosakot abām amata vietām (19.5 saime IVA līmenis), kur viena darbinieka atlīdzība ar mēnešalgu ir 1647 *euro* mēnesī.1 647 *euro* x 12 mēneši = 19 764 *euro* gadā.10% piemaksa = 1 976,40 euro gadā.Atvaļinājuma pabalsts= 823,50 *euro* gadāNovērtēšanas prēmija= 1 235,25 *euro* gadāKopā gadā 23 799,15 + 5 614 ,22 (darba devēja nodoklis 23,59%) + 214 *euro* (veselības apdrošināšana) = 29 627 *euro*, savukārt 2 amata vietām ir 59 254 *euro* gadā. Rēķinot starpību starp esošajām divām amata vietām un tām pašām amata vietām ar izmainīto līmeni: 59 254 – 32 378 = 26 876 *euro* gadā, kas ir nepieciešamais papildu finansējums. Jaunas amata vietas nav plānots veidot. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekts tiks finansēts no Eiropas reģionālās attīstības fonda (turpmāk - ERAF) līdzekļiem un tā kopējais finansējuma apjoms ir 2 500 000 *euro* (t.sk. ERAF līdzfinansējums 2 125 000 *euro* un valsts budžeta finansējums – 375 000 *euro*), no tiem 2017. gadā – 833 333 *euro*, 2018. gadā – 833 333 *euro*, 2019. gadā - 833 334 *euro*.Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.Projekta rezultātu uzturēšanai papildus nepieciešamais finansējums tiks pieprasīts normatīvajos aktos noteiktajā kārtībā. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ekonomikas ministrija, Būvniecības valsts kontroles birojs, Konkurences padome, Patērētāju tiesību aizsardzības centrs, Latvijas Investīciju un attīstības aģentūra un valsts akciju sabiedrībai “Latvijas Valsts radio un televīzijas centrs”. |
| 2. | Projekta izpildes ietekme uz pārvaldes funkcijām un institucionālo struktūru | Nav attiecināms  |
| 3. | Cita informācija | Nav |

Anotācijas IV, V un VI sadaļa – projekts šīs jomas neskar.

Ministru prezidenta biedrs,

ekonomikas ministrs A. Ašeradens

Vīza:

valsts sekretārs J. Stinka

07.08.2017. 20:39

Jankovskis, 67013246,

Andrians.Jankovskis@em.gov.lv